Einion Sais

Clerigwr o Gymru a fu'n Esgob Bangor o 1309 hyd ei farwolaeth oedd Einion Sais (neu Anian Sais) neu Anian II (bu farw 1328). Cyfeiria'r "Sais" yn ei enw at y ffaith ei fod yn medru'r iaith SaesnegGeiriadur Prifysgol Cymru. (ond gweler isod hefyd).

Bywgraffiad
Cofnodir i'r cabidwl ofyn am hawl i ethol Esgob ym Mangor ar 2 Mai 1309, ac i Archesgob Caergaint gadarmhau etholiad Einion ar 18 Medi yr un flwyddyn. Cysegrwyd ef yng Nghaergaint gan yr Archesgob ar 9 Tachwedd.

Y farn gyffrediniol ymhlith ysgolheigion bellach yw mai ef oedd yr aniani bangor epicopi y cyfeirir ato yn Esgoblyfr Bangor, ac mai ei eiddo ef ydoedd ym wreiddiol, yn hytrach nag eiddo Anian I.

Mae'n bosibl mai Anian oedd yr esgob y cwynir am y ffaith ei fod yn noddi cerddorion Seisnig iselradd yn lle'r beirdd Cymraeg mewn cerdd unigryw gan Iorwerth Beli.N.G. Costigan (Bosco) ac eraill (gol.), Gwaith Gruffudd ap Dafydd ap Tudur, Gwilym Ddu o Arfon, Trahaearn Brydydd Mawr ac Iorwerth Beli (Aberystwyth, 1995). Os felly, priodol oedd y llysenw 'Sais' arno.

Cyfeiriadau

Dolen allanol
  Esgobion Bangor o www.british-history.ac.uk

Categori:Esgobion Bangor
Categori:Marwolaethau 1328
Categori:Pobl y 13eg ganrif o Gymru
Categori:Pobl y 14eg ganrif o Gymru